L’Ajuntament de Burjassot col·labora amb la Plataforma d’Afectats per la Hipoteca
2025-07-24

Després de mantenir diferents reunions amb la Plataforma d’Afectats per la Hipoteca de Burjassot (PAH), l’Ajuntament de la localitat col·laborarà amb l’entitat en la mesura de les seues possibilitats.

Tal com han informat des de la PAH, en les citades reunions han fet arribar al Consistori les seues propostes per obtenir un pla d’emergència habitacional perquè ningú es quede sense un sostre on viure. A més, també han assenyalat la necessària col·laboració amb Benestar Social “per a l’empara a persones en exclusió social” entre molts altres punts.

Atenent a aquestes propostes, “que són moltes i molt positives per a les persones que ens vénen a la PAH amb situacions desesperants d’habitatge”, tal com han assenyalat des de la PAH, l’Ajuntament de Burjassot col·laborarà amb l’entitat en tot el possible i el que estiga en la seua mà. Amb la col·laboració del Consistori, es podrà “ajudar a les persones més vulnerables”.

Qualsevol veí de Burjassot que tinga problemes amb la seua hipoteca o considere que els va a tenir, pot posar-se en contacte amb la PAH en el 626 77 24 86 o bé enviant un correu electrònic a pahburjassot@gmail.com. Així mateix, des de la PAH informen que en dijous alterns, de 18 a 21 hores, les seues assemblees col·lectives es reuneixen en la Casa de Cultura.

“Després de dues reunions amb l’ajuntament de Burjassot, fent-los arribar les nostres propostes des de la PAH Burjassot, per a obtenir un pla d’emergència habitacional perquè ningú es quede sense un sostre on viure, i una col·laboració amb assumptes socials per a l’empar a persones en exclusió social entre molts altres punts, us hem de dir que l’ajuntament està disposat a col·laborar en les nostres peticions que són moltes i molt positives per a les persones que ens vénen a la PAH amb situacions desesperantes d’habitatge, que han sigut danyats per aquest sistema de govern que tenim, que la PAH no admet ni va a consentir que ningú es quede sense un sostre on viure, i sense res per a menjar, i que amb la col·laboració de l’ajuntament, puguem ajudar a les persones més vulnerables. Des de la PAH Burjassot desitgem que la col·laboració oferida no es queden en meres paraules les quals després li les porte el vent i es vaig actuar com més prompte millor ja que cada vegada són més famílies que necessiten urgentment un sostre on viure amb dignitat”, han declarat des de la PAH.